open-index/open-wikipedia-markdown huggingface dataset:
আলীমদ্দীন আহমেদ

**আলীমদ্দীন আহমেদ** (১৮৮৪ - ১৯২০) ছিলেন ব্রিটিশ বিরোধী স্বাধীনতা আন্দোলনের একজন অন্যতম বাঙ্গালী ব্যক্তিত্ব এবং অগ্নিযুগের বিপ্লবী। তিনি ঢাকায় হেমচন্দ্র ঘোষের (১৮৮৪ - ১৯৮০) গোপন বিপ্লবী দলের সদস্য ছিলেন। তিনি **মাস্টার সাহেব** নামেও পরিচিত ছিলেন।

## প্রাথমিক জীবন
সৈয়দ আলীমদ্দীন আহমেদ ১৮৮৪ সালে ঢাকার জমাদার লেনের বাঙালি সৈয়দ মুসলিম পরিবারে জন্মগ্রহণ করেন। তার পিতা সৈয়দ আমিরুদ্দিন পেশায় একজন দর্জি ছিলেন এবং একটি ছোট দর্জি দোকানের মালিক ছিলেন। পিতার মৃত্যুর পর তিনি গৃহশিক্ষক হিসেবে কাজ শুরু করেন। আহমাদ ছিলেন একজন ধর্মপ্রাণ সুন্নি মুসলিম।

## বিপ্লবী কর্মকাণ্ড
বঙ্গভঙ্গ আন্দোলনের সময় ব্রিটিশবিরোধী রাজনীতিতে প্রবেশ করেন তিনি। বিপ্লবী হেমচন্দ্র ঘোষ ছিলেন তাঁর বন্ধু। তাঁর তৈরী গুপ্ত সমিতিতে যোগ দেন আলীমদ্দিন। প্রথম বিশ্বযুদ্ধের সময় বিশিষ্ট বিপ্লবীরা ধরা পড়লেও যে অল্প কয়েকজন গোপনে সংগঠন বাঁচিয়ে রাখেন তিনি তাদের অন্যতম। বিপ্লবীদেরকে প্রয়োজনীয় শেল্টার দিয়েছেন, সাহায্য করেছেন অস্ত্রশস্ত্র দিয়ে। পুলিশি ধরপাকড়ের কারণে আত্মগোপন করে চালিয়ে গেছেন ব্রিটিশ বিরোধী কার্যকলাপ। কিন্তু পুলিশ কোনোদিন ধরতে পারেনি তাকে।

## মৃত্যু
আলীমদ্দীন আহমেদ ১৯২০ সালে যক্ষ্মারোগে অল্প বয়সেই মারা যান। পরবর্তীকালে তার নামানুসারে মধ্য কলকাতার একটি রাস্তার নামকরণ করা হয় আলিমুদ্দিন স্ট্রিট।

## আরও দেখুন
* আলি মহম্মদ সিবলি

## তথ্যসূত্র

বিষয়শ্রেণী:১৮৮৪-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯২০-এ মৃত্যু
বিষয়শ্রেণী:ঢাকার বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:১৯শ শতাব্দীর বাঙালি
বিষয়শ্রেণী:১৯শ শতাব্দীর ভারতীয় মুসলিম
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:২০শ শতাব্দীর বাঙালি
বিষয়শ্রেণী:ঢাকার ব্যক্তি
বিষয়শ্রেণী:সুন্নি মুসলিম
বিষয়শ্রেণী:২০শ শতাব্দীতে যক্ষ্মায় মৃত্যু
বিকর্ণ

**বিকর্ণ** (সংস্কৃত: विकर्ण) হলেন মহাকাব্য মহাভারতে বর্ণিত তৃতীয় কৌরব, ধৃতরাষ্ট্র ও গান্ধারীর পুত্র এবং যুবরাজ দুর্যোধনের ভাই৷ বিকর্ণ কৌরবদের মধ্যে তৃতীয় গুরুত্বপূর্ণ ব্যক্তি হিসেবে উল্লেখিত হয়েছে।  দুর্যোধনের কাছে পাশা খেলায় যুধিষ্ঠির তাঁর রাজ্য সহ সব কিছু হারিয়ে ফেলেন৷ বিকর্ণই একমাত্র কৌরব যিনি  রাজসভায় দুর্যোধন যখন যুধিষ্ঠির তথা পাণ্ডবদের স্ত্রী দ্রৌপদীর অপমান করছিল তখন তার তীব্র বিরোধিতা করেছিলেন৷

## যৌবনে
বিকর্ণ হলেন দ্রোণের একজন শিষ্য যিনি তীর-ধনুক চালনায় অর্জুনের মতো পারদর্শী ছিলেন। অস্ত্রশিক্ষা শেষে দ্রোণ কৌরবদের বললেন- গুরুদক্ষিণা হিসেবে পাঞ্চালরাজ দ্রুপদকে বন্দী করে নিয়ে আসতে হবে৷ দুর্যোধন, দুঃশাসন, যুযুৎসু, বিকর্ণ এবং অন্য কৌরবগণ হস্তিনাপুরের সৈন্যসহ পাঞ্চাল রাজ্য আক্রমণ করে৷ বিকর্ণ ও তাঁর ভাইয়েরা পরাজিত হয়ে পালিয়ে যেতে এবং যুদ্ধক্ষেত্র ত্যাগ করতে বাধ্য হন৷  

## চরিত্রচিত্রণ
ব্যাসদেবের আশীর্বাদে ধৃতরাষ্ট্র ও গান্ধারীর যে শতপুত্র জন্মগ্রহণ করে তাদের মধ্যে সবচেয়ে ধার্মিক ছিলেন বিকর্ণ৷ দুর্যোধনের ভাই হলেও তিনি, তাঁর বাকি ভাইদের মত বদমেজাজি ও অহংকারী ছিলেন না৷ পান্ডবদের পাশাখেলায় পরাজয় হেতু সভামধ্যে দ্রৌপদীর বস্ত্রহরণের সময়ে ধৃতরাষ্ট্র আর এক বৈশ্য দাশীর পুত্র যুযুৎসু ব্যতীত  একমাত্র প্রতিবাদ করেছিলেন তিনিই৷ এর প্রতিবাদে এমনকি তিনি সেই সভাস্থল ত্যাগ করেন৷ পরবর্তীতে কুরুক্ষেত্রের যুদ্ধেও তিনি কৌরব পক্ষের হয়ে বীর বিক্রমে যুদ্ধ করেন৷ ভীম কৌরবদের একশ ভাইকে বধ করবার পণ নিয়ে যখন কুরুক্ষেত্রকে প্রায় শ্মশানে পরিণত করেছেন তখন বিকর্ণ তার সম্মুখে দাঁড়িয়ে দ্বন্দ্বের আহ্বান জানান, ভীম কিছুকাল ভাবেন তার সভার কথা মনে হতে তিনি বিকর্ণকে বলেন তুমি একমাত্র কৌরব যে জানে ধর্ম কি? তুমি সরে দাঁড়াও আমি তোমাকে বধ করতে চাই না৷ তুমিই একমাত্র যে সেই সভায় দুর্যোধনের প্রতিবাদ করেছিলে৷ কিন্তু বিকর্ণ বলেন আজ আমার সরে যাওয়াটাও অধর্ম হবে, আমি জানি কৌরবদের এই যুদ্ধে জয়লাভ কোনোদিনই হবে না যেহেতু বাসুদেব কৃষ্ণ পান্ডব পক্ষে আছে, কিন্তু আমি আমার ভাই এবং জ্যেষ্ঠ ভাই দুর্যোধনকে পরিত্যাগ করতে পারব না৷ আমি ধার্মিক কিন্তু বিভীষণ নই৷ আমাকে যুদ্ধ করতেই হবে৷ তিনি বলেন “*সেই সভাস্থলে আমার যা কর্তব্য ছিল করেছি, কিন্তু এখন আমার কর্তব্য আমার ভাইদের রক্ষা করা৷ তাই এসো আমার সাথে দ্বন্দ্ব কর বৃকোদর ভীম৷”*

## তথ্যসূত্র

বিষয়শ্রেণী:মহাভারতের চরিত্র
লিঙ্গ অনুপাত অনুযায়ী রাষ্ট্রের তালিকা

**[[মনুষ্য লিঙ্গ অনুপাত]]** হল কোন নির্দিষ্ট জনসংখ্যায় মহিলা প্রতি পুরুষের সংখ্যা। এটি রাষ্ট্র বা অঞ্চল অনুযায়ী লিঙ্গ অনুপাতের তালিকা।

## প্রণালী-বৃত্তান্ত
সারণীটি আসলে *[[দ্য ওয়ার্ল্ড ফ্যাক্টবুক]]* কে নির্দেশ করছে, অন্যথায় তথ্যসূত্রের উল্লেখ থাকবে। এটা মার্কিন যুক্তরাষ্ট্রের সি আই এ দ্বারা পরিগণিত মহিলা প্রতি পুরুষের লিঙ্গ অনুপাত। যদিও দ্য ওয়ার্ল্ড ফ্যাক্টবুক এবং নিজ নিজ রাষ্ট্রের জনগণনা অফিসের সংখ্যাতে অসামঞ্জস্য রয়েছে। পৃথিবীতে পুরুস/মহিলা আনিপাতের গড় ১.০১, যার মানে প্রতি (কম) ১.০০ জন মহিলায় (বেশি) ১.০১জন পুরুষ রয়েছে।

যেমন, *দ্য ওয়ার্ল্ড ফ্যাক্টবুক* এর ২০০১ সালের রিপোর্টে জন্মের সময়ে সুইজারল্যান্ডের লিঙ্গ অনুপাত হল ১.০৫, যেখানে, সুইজারল্যান্ডের ফেডেরাল অফিস অফ স্ট্যাটিস্‌টিক্স -এর রিপোর্টে জনগণনার জন্ম তথ্যের ভিত্তিতে জন্মের সময়ে সুইজারল্যান্ডের লিঙ্গ অনুপাত হল ১.০৭। "দ্য ওয়ার্ল্ড ফ্যাক্টবুক" এবং জনগণনার জন্ম পরিসংখ্যানের তথ্যের একই রকম আসামঞ্জস্য সুইডেন, নরওয়ে, আয়ারল্যান্ড, ভারত এবং জাপান এর ক্ষেত্রেও দেখা যাচ্ছে।

১ এর অধিক কোন লিঙ্গ অনুপাত, যেমন কিনা ১.১, এর মানে প্রত্যেক ১ জন মহিলায় পুরুষের সংখ্যা ১.১ জন (অর্থাৎ মহিলা অপেক্ষা পুরুষের সংখ্যা বেশি)। তেমনি ১ এর নিম্নে কোন লিঙ্গ অনুপাত, যেমন কিনা ০.৮, এর মানে প্রত্যেক ১ জন মহিলায় পুরুষের সংখ্যা ০.৮(অর্থাৎ  পুরুষ অপেক্ষা মহিলার সংখ্যা বেশি)। অনুপাত ১ এর মানে হল পুরুষ এবং মহিলার সংখ্যা সমান।

## রাষ্ট্রসমূহ
প্রতি মহিলায় পুরুষের সংখ্যা:

## তথ্যসূত্র


বিষয়শ্রেণী:জনপরিসংখ্যান
বিষয়শ্রেণী:সামাজিক লিঙ্গ
বিষয়শ্রেণী:রাষ্ট্রের তালিকা
বিষয়শ্রেণী:দেশের তালিকা
স্যান্ড্রা গোল্ডব্যাচার

**স্যান্ড্রা গোল্ডব্যাচার** (ইংরেজিতে: Sandra Goldbacher) (জন্ম ১৯৬০) একজন ব্রিটিশ চলচ্চিত্র নির্দেশক এবং কাহিনী নির্মাতা।

## কর্মজীবন
স্যান্ড্রা গোল্ডব্যাচার তার কর্মজীবন শুরু করেন দ্য অবজারভার, ফিলিপস, ইভিয়ান, জনি ওয়াকার এবং বেইলিস-এর মত বিভিন্ন বাণিজ্যিক প্রতিষ্ঠানের বিজ্ঞাপন নির্মাণের মধ্য দিয়ে। এরপর তিনি বিবিসি=এর একটি প্রামাণ্যচিত্র *বিল্ডিং সাইটস* এবং চ্যানেল ফোর এর বক্সিং বিষয়ক দুইটি প্রামাণ্যচিত্র নির্মাণ করে।

স্যান্ড্রা গোল্ডব্যাচারের নির্মাণ করা প্রথম চলচ্চিত্র *দ্য গভারনেস*। এতে অভিনয় করেছেন অভিনেত্রী মিনি ড্রাইভার। চলচ্চিত্রটি ১৯৯৯ সালে বাফটা পুরস্কারের জন্য মনোনীত হয়। ২০০১ সালে গোল্ডব্যাচারের দ্বিতীয় চলচ্চিত্র *মি উইথআউট ইউ* প্রকাশ পায়।েতে অভিনয় করেন অ্যানা ফ্রাই ও মিশেল উইলিয়ামস। এটির নির্মাণ কাজ গোল্ডব্যাচারের *দ্য গভারনেস*-এর আগে শুরু হলেও আর্থিক কারণে কাজ পিছিয়ে যায়। *মি উইথআউট ইউ* চলচ্চিত্রটি দুইজন কিশোরীর দ্বন্দ্বপূর্ণ সম্পর্ক নিয়ে নির্মিত। এটি গোল্ডব্যাচারের নিজের ব্যক্তিগত জীবনের কাহিনীর উপর নির্ভর করে রচিত। দুইটি চলচ্চিত্রেই ব্রিটিশ ইহুদীদের জীবনধারা এবং চরিত্র ফুটে উঠেছে।

২০০৭ সালে গোল্ডব্যাচার নির্মিত ব্যালেট সুজ চলচ্চিত্রটি বিবিসি ওয়ান-এ প্রচারিত হয়। এতে অভিনয় করেছেন এমা ওয়াটসন। ২০১২ সালে *দ্য আওয়ার* নামক টিভি সিরিজের দুইটি এপিসোড নির্দেশনা করেন। তাতে অভিনয় করেছিলেন ডমিনিক ওয়েস্ট।

## চলচ্চিত্র তালিকা
### টিভি শো ও নিম্ন-দৈর্ঘ্যের চলচ্চিত্র
* ২০১২: দ্য আওয়ার (এপিসোড #২.১ এবং এপিসোড #২.২)
* ১৯৯৫: পিকাডিলি সার্কাস বাই নাইট
* ১৯৯৪: সেভেনটিন
* ১৯৮৩: পল্কা ডটস এন্ড মুনবিমস, নাইট অদ ১০০০ আইজ

### চলচ্চিত্র
* ২০০৭: ব্যালেট সুজ
* ২০০১: মি উইথআউট ইউ
* ১৯৯৯: দ্য ডেভিলস চিমনি
* ১৯৯৮: দ্য গভারনেস

## প্রকাশনা
* Goldbacher, Sandra. *[http://www.worldcat.org/oclc/843341997 Amelia's Inheritance.]* London: Daughters of History, 2012. 
* Goldbacher, Sandra. *[http://www.worldcat.org/oclc/801568399 Matilda's Secret.]* London: Daughters of History Ltd, 2011. 

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:ব্রিটিশ চলচ্চিত্র নির্মাতা
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ ইহুদি
বিষয়শ্রেণী:সাসেক্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ নারী চিত্রনাট্যকার
ম্যাথু ব্রডরিক

**ম্যাথু ব্রডরিক** (ইংরেজিতে: Matthew Broderick; জন্ম ১৯৬২)  একজন মার্কিন চলচ্চিত্র অভিনেতা। তিনি হাস্যরস চলচ্চিত্র *ফেরিস বুয়েলারস ডে অফ*-এ মূল চরিত্রে অভিনয়ের জন্য খ্যাতি অর্জন করেন। *দ্য লায়ন কিং* চলচ্চিত্রে তিনি কন্ঠস্বর দিয়েছিলেন। এছাড়া *দ্য প্রডিউসারস* চলচ্চিত্রের একটি গুরুত্বপূর্ণ চরিত্রে অভিনয়ের মাধ্যমেও তিনি সুখ্যাতি অর্জন করেন।

ম্যাথু ব্রডরিক দুইবার টনি অ্যাওয়ার্ড অর্জন করেছেন। প্রথমটি ১৯৮৩ সালে তার *ব্রাইটন বীচ মেমোয়েরস* চলচ্চিত্রে অভিনয়ের জন্য এবং দ্বিতীয়টি ১৯৯৫ সালের *হাউ টু সাক্সিড ইন বিজনেস উইথআউট রিয়ালি ট্রাইং*-এ গুরুত্বপূর্ণ ভূমিকার জন্য। এছাড়া *দ্য প্রডিউসারস* চলচ্চিত্রে অভিনয়ের জন্য তিনি টনি অ্যাওয়ার্ড ফর বেস্ট অ্যাক্টর পুরস্কারের জন্যও মনোনীত হন। ২০১৫ সাল নাগাদ ব্রোডরিক টনি অ্যাওয়ার্ড ফর বেস্ট ফিচারড অ্যাক্টর ইন এ প্লে পুরস্কারপ্রাপ্ত সর্বকনিষ্ঠ ব্যক্তি।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন অপরাধী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন পুরুষ অপরাধী
বিষয়শ্রেণী:মার্কিন গায়ক
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন ইহুদি অভিনেতা
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:টনি পুরস্কার বিজয়ী
বিষয়শ্রেণী:ইহুদি সঙ্গীতশিল্পী
বিষয়শ্রেণী:নিউ ইয়র্ক সিটির অপরাধী
বিষয়শ্রেণী:২০শ শতাব্দীর মার্কিন ইহুদি
যতীশ গুহ

**যতীশ গুহ** (১৯০৫ - ১৯৪৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গুপ্ত বিপ্লবী দল কর্মীরূপে কাজ করেন এবং পরে ফরোয়ার্ড ব্লকের সংগে যুক্ত ছিলেন। কলকাতায় অন্তরীণ নেতাজী সুভাষচন্দ্র বসুর দেশ ত্যাগের ব্যাপারে সাহায্য করেন। ১৯৪২ সালে গ্রেপ্তার হন এবং দিল্লীর লালকেল্লায় বন্দি থাকেন। বন্দিদশায় নির্মম অত্যাচারের কারণে মারা যান।

## শৈশব ও শিক্ষাজীবন
যতীশ গুহ আনুমানিক ১৯০৫ সালে ঢাকায় জন্মগ্রহণ করেন। ঢাকায় শিক্ষালাভের পর তিনি কলকাতায় এসে ১৯৩০ সালে এম.এ. এবং ১৯৩১ সালে বি.এল. পাস করেন। বি.এল. পাস করার পর ছোট আদালতে ওকালতি শুরু করেন।

## তথ্যসূত্র

বিষয়শ্রেণী:১৯০৫-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:ঢাকার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
ডেভিড হেয়ম্যান

**ডেভিড হেয়ম্যান** (ইংরেজিতে: David Jonathan Heyman; জন্ম ২৬ জুলাই, ১৯৬১) একজন ইংরেজ চলচ্চিত্র নির্মাতা এবং হেয়ডে ফিল্মস নামক চলচ্চিত্র নির্মাতা প্রতিষ্ঠানের কর্ণধার। ১৯৯৯ সালে হেয়ম্যান হ্যারি পটার-এর চলচ্চিত্ররূপ দেবার স্বত্ব পান, পরবর্তীতে তিনি হ্যারি পটার সিরিজের আটটি চলচ্চিত্র নির্মাণ করেন। গ্র্যাভিটি চলচ্চিত্রের জন্যে ২০১৩ সালে তিনি প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কারের জন্য মনোনীত হন। হ্যারি পটার অ্যান্ড দ্য প্রিজনার অব আজকাবান-এর পর আলফোনসো কুয়ারোনের সাথে হেয়ম্যানের যৌথভাবে নির্মিত দ্বিতীয় চলচ্চিত্র এটি।

## তথ্যসূত্র

## বহিঃসংযোগ
*
*''দ্য বয় ইন দ্য স্ট্রাইপড পাজামাস'' এবং ''হ্যারি পটার অ্যান্ড দ্য হাফ ব্লাড প্রিন্স'' চলচ্চিত্র সম্পর্কে হেয়ম্যানের সাক্ষাৎকার
*Boy in the Striped Pajamas Interview & Biographies
*ফিল্ম জার্নাল ইন্টারন্যাশনাল: ডেভিড হেয়ম্যানের সাক্ষাৎকার
*Daily Mail Rose Uniacke Interview
*Interview with David Heyman about the ''Harry Potter'' series, ''Harry Potter and the Deathly Hallows'', and his projects after the ''Harry Potter'' films end  (Direct audio link to the interview)

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান বংশোদ্ভূত ইংরেজ ব্যক্তি
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:জার্মান-ইহুদি বংশোদ্ভূত ব্রিটিশ ব্যক্তি
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডনের ব্যবসায়ী
বিষয়শ্রেণী:ইংরেজ বংশোদ্ভূত ব্রিটিশ
বিষয়শ্রেণী:গোল্ডেন গ্লোব পুরস্কার বিজয়ী প্রযোজক
বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি
আশুতোষ কুইলা

**আশুতোষ কুইলা** (১৯২৪ - ২৯ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি **বিদ্যুৎবাহিনী** বিপ্লবী দলের সভ্য ছিলেন। ভারত ছাড় আন্দোলনকালে মহিষাদলে পুলিস স্টেশন আক্রমণের সময় পুলিসের গুলিতে শহীদ হন।

## শৈশব ও শিক্ষাজীবন
আশুতোষ কুইলার জন্ম পূর্ব মেদিনীপুর জেলার মাধবপুরে। তার পিতার নাম জীবনচন্দ্র কুইলা। তিনি কল্যাণচক গৌরমোহন ইন্সটিটিউশনে দশম শ্রেণিতে পড়ার সময় ভারত ছাড় আন্দোলনে যোগ দেন। মাত্র আঠারো বছর বয়সে তিনি শহীদ হন।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:১৯৪২-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতার বিপ্লবী আন্দোলন
শব্দকল্পদ্রুম

**শব্দকল্পদ্রুম** একটি সংস্কৃত অভিধান। রাধাকান্ত দেব (১৭৮৩-১৮৬৭) অভিধানটি সংকলন করেন এবং করুণাসিন্ধু বিদ্যানিধি এর সম্পাদনা করেন ।  ১৮০৩ সাল থেকে ১৮৫৮ সাল পর্যন্ত চল্লিশ বছর যাবত মোট আটটি খণ্ডে এই অভিধানটি প্রকাশিত হয়। শব্দকল্পদ্রুম একটি কাল্পনিক বৃক্ষের নাম, যে বৃক্ষ মানুষের কামনা অনুযায়ী যে কোন কিছু প্রদান করতে পারে। শোনা যায় যে, সংস্কৃত ভাষায় এমন কোন শব্দ নেই যার অর্থ এই বইতে নেই।

অভিধানটি রাধাকান্ত দেবকে বিপুল সম্মাননা এনে দেয়। তিনি পণ্ডিত মহলে ব্যাপক পরিচিতি লাভ করেন। ইংরেজ সরকার তাকে রাজা বাহাদুর উপাধীতে ভূষিত করে। একই সাথে তিনি Knight Commander of the Star of India খেতাব প্রাপ্ত হন। ব্রিটিশ ভারতে অফিস আদালত ও শিক্ষাপ্রতিষ্ঠানে শব্দকল্পদ্রুম একটি প্রয়োজনীয় গ্রন্থ হিসাবে বিবেচিত হত। 

## তথ্যসূত্র

বিষয়শ্রেণী:অভিধান
মোহিনীশঙ্কর রায়

**মোহিনীশঙ্কর রায়** (২৩ জ্যৈষ্ঠ, ১২৮৫ - ২৫ আষাঢ়, ১৩৪৯ বংগাব্দ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা **সাধনা সমিতি**র বিশিষ্ট কর্মী এবং হেমেন্দ্রকিশোর আচার্য চৌধুরীর বৈপ্লবিক কাজের অন্যতম সহকর্মী ছিলেন। বঙ্গভঙ্গ রদ এবং স্বদেশী আন্দোলনে উল্লেখযোগ্য অংশগ্রহণ করেন। প্রথম বিশ্বযুদ্ধের আগে দীর্ঘদিন অন্তরীণ ছিলেন। ১৯২১ সালে অসহযোগ আন্দোলনে যোগ দিয়ে কারারুদ্ধ হন। ছাড়া পেয়ে কংগ্রেস এবং যুগান্তর দলের সাথে যুক্ত থাকেন।

## জন্ম
মোহিনীশঙ্কর রায়ের জন্ম কিশোরগঞ্জ জেলার কটিয়াদী উপজেলার গচিহাটায়।

## সাধনা সমিতির সদস্যবৃন্দ
মোহিনীশঙ্কর রায় ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।

## তথ্যসূত্র

 

বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:পূর্ববঙ্গে জন্ম
বিষয়শ্রেণী:ময়মনসিংহের বিপ্লবী
বিষয়শ্রেণী:১৯৪০-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি বিপ্লবী
রিডলি জ্যাকবস

**রিডলি ডেটামোর জ্যাকবস** (; জন্ম: ২৬ নভেম্বর, ১৯৬৭) এন্টিগুয়ার সুইটস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ১৯৯০-এর দশক থেকে ২০০০-এর দশক পর্যন্ত ওয়েস্ট ইন্ডিজ ক্রিকেট দলের নিয়মিত সদস্য ছিলেন ও দলের অধিনায়কত্ব করেন। দলে তিনি মূলতঃ উইকেট-রক্ষক ছিলেন। পাশাপাশি বামহাতি ব্যাটসম্যান হিসেবে সুনাম কুড়িয়েছেন **রিডলি জ্যাকবস**। ঘরোয়া ক্রিকেটে লিওয়ার্ড আইল্যান্ডসের প্রতিনিধিত্ব করেন তিনি।

## খেলোয়াড়ী জীবন
ছয় বছরের খেলোয়াড়ী জীবনে তিনি সর্বমোট ৬৫ টেস্টে অংশ নেন। এ সময়ে স্ট্যাম্পের পিছনে অবস্থান নিয়ে দুই শতাধিক ক্যাচ নেন। এরফলে বিখ্যাত উইকেট-রক্ষক জেফ ডুজনের পর দ্বিতীয় ওয়েস্ট ইন্ডিয়ান হিসেবে তিনি এ কীর্তি গড়েন। ২০১৫ সাল পর্যন্ত টেস্ট ডিসমিসালে তার অবস্থান দ্বাদশ।

নিজস্ব ৩১তম জন্মদিনে ২৬ নভেম্বর, ১৯৯৮ তারিখে দক্ষিণ আফ্রিকার বিপক্ষে তার টেস্ট অভিষেক ঘটে। ২০০০ সালে মেলবোর্নে স্বাগতিক অস্ট্রেলিয়ার বিপক্ষে টেস্টে এক ইনিংসে সর্বাধিক ক্যাচ নিয়ে বিশ্বরেকর্ড গড়েন যা অদ্যাবধি অক্ষত রয়েছে। তিনি ঐ টেস্টে ৭ ক্যাচ নেন। তার এ অর্জনের সাথে যৌথভাবে ওয়াসিম বারি, বব টেলর ও ইয়ান স্মিথ জড়িয়ে রয়েছেন। এছাড়াও, ব্রায়ান লারা’র অপরাজিত ৪০০* রান সংগ্রহের সাথে জ্যাকবসও স্মরণীয় জুটি গড়েন। ঐ খেলায় তিনি সেঞ্চুরি করেছিলেন। ২৯ জুলাই, ২০০৪ তারিখে ইংল্যান্ডের বিপক্ষে সর্বশেষ টেস্টে অংশ নেন।

২৬ মার্চ, ২০০৪ তারিখে নিউজিল্যান্ডের বিপক্ষে একদিনের আন্তর্জাতিকে অভিষিক্ত হন। সমগ্র খেলোয়াড়ী জীবনে ১৪৭টি ওডিআইয়ে অংশ নিয়েছেন। ২০০৪ ও ২০০৫ সালে যথাক্রমে কোর্টনি ব্রাউন ও কার্লটন বাউয়ের উইকেট-রক্ষণে শক্ত ভূমিকার ফলে তাকে এ স্থান থেকে দূরে সরে আসতে হয়।

## তথ্যসূত্র

## আরও দেখুন
* জেফ ডুজন
* উইকেট-রক্ষক
* ওয়েস্ট ইন্ডিজ ক্রিকেট দল

## বহিঃসংযোগ
* 
* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক
বিষয়শ্রেণী:ওয়েস্ট ইন্ডিয়ান উইকেট-রক্ষক
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:এন্টিগুয়া ও বার্বুদার ক্রিকেটার
বিষয়শ্রেণী:লিওয়ার্ড আইল্যান্ডসের ক্রিকেটার
বিষয়শ্রেণী:এন্টিগুয়া ও বার্বুদার উইকেট-রক্ষক
বিষয়শ্রেণী:কমনওয়েলথ গেমসে এন্টিগুয়া ও বার্বুদার প্রতিযোগী
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:উইকেট-রক্ষক
পিনাক ঘোষ

**পিনাক ঘোষ** (জন্ম ২০ জানুয়ারি ১৯৯৯) ময়মনসিংহ জেলায় জন্মগ্রহণকারী একজন বাংলাদেশী প্রথম-শ্রেণীর ক্রিকেটার ২০১৫ সালের ডিসেম্বরে, ২০১৬ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতার জন্য বাংলাদেশ দলের জন্য তার নাম ঘোষণা করা হয়।

২০১৭ সালের ডিসেম্বরে, ২০১৮ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতার জন্য বাংলাদেশ স্কোয়াডে তাকে অন্তর্ভুক্ত করা হয়। ২০১৯ এর নভেম্বরে, ২০১৯-২০ বাংলাদেশ প্রিমিয়ার লিগ প্রতিযোগিতায় খেলার জন্য চট্টগ্রাম চ্যালেঞ্জার্স দলে মনোনীত করা হয়। ২০১৯ সালের ৩১ ডিসেম্বর ২০১৯-২০ বাংলাদেশ প্রিমিয়ার লিগে চট্টগ্রাম চ্যালেঞ্জার্সের হয়ে টুয়েন্টি২০ ক্রিকেটে তার অভিষেক হয়।

২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।
## তথ্যসূত্র

## বহিঃসংযোগ
* 
* 

## আরও দেখুন
* ব্যাটিং
* তাসকিন আহমেদ
* বাংলাদেশ জাতীয় ক্রিকেট দল

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:ক্রিকেট কোচিং স্কুলের ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:ময়মনসিংহের ব্যক্তি
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
হিশাম কাব্বানী

**মুহম্মদ হিশাম কাব্বানী** (; জন্ম ২৮ জানুয়ারি ১৯৪৫ — মৃত্যু: ৫ ডিসেম্বর ২০২৪) হলেন একজন লেবাননীয়–মার্কিন সুফি মুসলিম পণ্ডিত এবং নকশবন্দি তরিকার একজন শেখ। কাব্বানী হিংসাত্মক চরমপন্থার বিরুদ্ধে সামাজিক স্থিতিস্থাপকতা তৈরিতে মুসলিম নেতৃবৃন্দকে পরামর্শ ও উপদেশ দিয়ে থাকেন। মৌলবাদের সমালোচনার কারণে তিনি কিছু মার্কিন মুসলমানদের মাঝে সমালোচিত হন। ২০১২ সালে রয়াল ইসলামিক স্ট্র‍্যাটেজিক স্টাডিজ সেন্টার তাঁকে সবচেয়ে প্রভাবশালী ৫০০ মুসলিমের তালিকায় অন্তর্ভুক্ত করে। তাঁর শিষ্যদের মধ্যে বিশ্বখ্যাত মুষ্টিযোদ্ধা মুহাম্মদ আলী এবং সাবেক ইন্দোনেশীয় রাষ্ট্রপতি সুসিলো বামবাং ইয়ুধনো বিশেষভাবে উল্লেখযোগ্য।

## জন্ম ও কর্মপরিধি
কাব্বানী লেবাননের রাজধানী বৈরুত জন্ম গ্রহণ করেন। তার মুর্শিদ মোহাম্মদ নিজাম আদিলের নির্দেশে তিনি ১৯৯০ সালে আমেরীকায় বসতি স্থাপন করেন এবং সেখানে ইসলামিক সুপ্রীম কাউন্সিল অব আমেরীকা (আই এস সি এ) নামক একটি বেসরকারী অলাভজনক সংস্থার পাশাপাশি এক ডজনেরও বেশি তাসাউফ চর্চার কেন্দ্র বা সূফি খানকাহ প্রতিষ্ঠা করেন। তিনি দ্যা ইলিজাহ ইন্টারফেইথ ইনষ্টিটিউট বোর্ড অব রিলিজিয়াস লিডার নামক একটি আন্তর্জাতিক সংগঠনেরও সদস্য।

## ফতোয়া
হিসাম কাব্বানী এবং ড. হুমাইরা জিয়াদ (ইসলামিক ষ্ট্যাডিজ, ট্রিনিটি কলেজ, সিটি) যৌথ ভাবে ২০১১ সালে কোরআনের তফসির, হাদিসের বিষদ ব্যাখ্য ও ভাষাতাত্ত্বিক গবেষণার মাধ্যমে কোরআন পারিবারিক সন্ত্রাস ক্ষমা করেনা শীর্ষক এক ফতোয় জারী করেন। কাব্বানী জিহাদ বিষয়ক একটি একটি ফতোয়া প্রকাশ করেন যা আরবীতে অনুবাদ করে আমেরিকান আর্মিরা ইরাকে বিতরণ করেন
## বিতর্ক ও সমালোচনা

## রচনাবলী
কাব্বানীর প্রকাশিত রচনা সমূহের মধ্যে রয়েছে:
* রিমেম্বারেন্স অব গড লিটারজি অব দ্যা সুফি নকশবন্দি মাষ্টার (Remembrance of God Liturgy of the Sufi Naqshbandi Masters),  (১৯৯৪)
* দ্যা নকশবন্দি সুফি ওয়ে (The Naqshbandi Sufi Way),  (১৯৯৫)
* এ্যান্জেলস আনভ্যালিড (Angels Unveiled),  (১৯৯৬)
* ফিফটি ড্যাস: দ্যা ডিভাইন ডিসক্লোজার ডিউরিং এ হলি সুফি স্যাক্লুশান (Fifty Days: the Divine Disclosures During a Holy Sufi Seclusion),  (২০১০)
* আক্স দ্যা গ্রেভস্, দ্যা মিস্টিসিজম ওয়ে (Ask the graves, the mysticism way) (১৯৯৫)
* লাভ অব দ্যা আউলিয়া এন্ড দ্যায়ার হেল্প ফর ট্রু সুফি (Love of Auliya and their help for true sufi)
## মৃত্যু
হিশাম কাব্বানী ২০২৪ সালের ৫ ডিসেম্বর মৃত্যুবরণ করেন।

## আরও দেখুন
* ইসাবেল এর্বার্হাডথ
* আহমদ উল্লাহ মাইজভান্ডারী
* ছালেকুর রহমান রাহে ভান্ডারী
* মার্টিন লিংগস
* স্যামুয়েল এল লুইস
* ইরিনা তোইদি

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:মুসলিম দার্শনিক
বিষয়শ্রেণী:বৈরুতের ব্যক্তি
বিষয়শ্রেণী:মার্কিন যুক্তরাষ্ট্রে লেবানীয় অভিবাসী
জর্জ ক্রেইগ

**জর্জ ক্রেইগ** (ইংরেজিতে: George Craig; জন্ম ১৯৯০) একজন ইংরেজ কণ্ঠশিল্পী। তিনি ইংরেজ ব্যান্ড ওয়ান নাইট অনলি-এর প্রধান কণ্ঠশিল্পী। এছাড়া বারবেরি ব্র্যান্ডের মডেল হিসেবেও কাজ করেন।

## সঙ্গীত জীবন
২০০৩ সালে জর্জ ক্রেইগ ওয়ান নাইট অনলি ব্যান্ডে যোগদান করেন। ব্যান্ডটির শীর্ষ জনপ্রিয় *গান জাস্ট ফর টুনাইট* ২০০৮ সালে প্রকাশ করে; এর কিছুকাল পরেই তাদের প্রথম অ্যালবাম *স্টারটেড আ ফায়ার* প্রকাশিত হয়। অ্যালবামটির আরেকটি গান যুক্তরাজ্যে বেশ জনপ্রিয় হয়। অ্যালবামটির *ইউ অ্যান্ড মি* গানটি ২০০৮ এর জুলাইয়ে পুনরায় প্রকাশিত হয়, তবে সেটি যুক্তরাজ্যের শীর্ষ ৪০ জনপ্রিয় গানের তালিকায় স্থান পেতে ব্যর্থ হয়।

ব্যান্ডটা এরপরে কিছুকাল বিরতিতে চলে যায়। এসময় জর্জ ক্রেইগের ভাই জেমস ক্রেইগ ব্যান্ডের ড্রামার স্যাম ফোর্ড চলে গেলে তার পরিবর্তে দায়িত্ব গ্রহণ করে। ২০১০ সালের মে মাসে ওয়ান নাইট অনলি তাদের দ্বিতীয় অ্যালবামের প্রথম গানটি প্রকাশ করে। গানটিতে এমা ওয়াটসন অভিনয় করেছিল। বারবেরির একটি প্রচারণায় ওয়াটসনের সাথে জর্জ ক্রেইগের পরিচয় হয়। মিউজিক ভিডিওটি নিউ ইয়র্কে ধারণ করা হয়। ব্যান্ডটির দ্বিতীয় অ্যালবাম ২০১০ সালের গ্রীষ্মে প্রকাশিত হয়।

২০১১ সালে কোকা-কোলার প্রচারণায় ওয়ান নাইট অনলি একটি নতুন গান প্রকাশ করে। গানটি বিশ্বব্যাপী কোকা-কোলার বিজ্ঞাপনে ব্যবহৃত হয়। বারবেরির ২০১২ সালের একটি প্রচারণায় ব্যান্ডটি *লং টাইম কামিং* নামের একটি গান প্রকাশ করে।

## মডেলিং
ক্রেইগ প্রথমবারের মত ২০০৮ সালে বারবেরির হয়ে মডেলিং করে। সেটি বারবেরির বসন্ত/গ্রীষ্মকালীন প্রচারণা ছিল। ২০১০ সালে এমা ওয়াটসনের সাথে বারবেরির একটি প্রচারণায় ক্রেইগ মডেল হিসেবে কাজ করেন। এরই ধারাবাহিকতায় ২০১২ সালেও তাকে ব্র্যান্ডটির প্রচারণায় দেখা যায়। তবে বর্তমানে তিনি আরবান আউটফিটারস নামের একটি ব্র্যান্ডের পক্ষে মডেল হিসেবে কাজ করছেন।

## ব্যক্তিগত জীবন
জর্জ ক্রেইগ যুক্তরাজ্যের সাসেক্সে জন্মগ্রহণ করেন। তার একজন বড় ভাই রয়েছে, নাম জেমস ক্রেইগ। শৈশবেই তাদের বাবা-মা বিবাহ-বিচ্ছেদ ঘটান। আবার জর্জ ক্রেইগ যখন ১২ বছর বয়সী, তখন তারা পুনরায় বিয়ে করেন। ক্রেইগ রাইডেল স্কুল এবং অ্যাম্পেলফোর্থ কলেজে পড়ালেখা করেছেন। ২০১১ সালে ক্রেইগ লন্ডনে চলে আসেন। লন্ডনে তিনি ওয়ান নাইট অনলি ব্যান্ডে তার সহশিল্পী মার্ক এবং ড্যানের সাথে থাকেন।

ক্রেইগ পিক্সি গেলডফের সাথে কিছুকালের জন্য প্রণয়ে জড়িয়ে পরেন। ২০১০ সালে গ্রেইগকে এমা ওয়াটসনের সাথে প্রেম করতে দেখা গেছে। এরপর ২০১১ সালের জানুয়ারি থেকে তিনি ইংরেজ সঙ্গীতশিল্পী ডায়ানা ভাইকারস-এর সাথে প্রেমের বন্ধনে আবদ্ধ।

## তথ্যসূত্র

বিষয়শ্রেণী:১৯৯০-এ জন্ম
বিষয়শ্রেণী:ইংরেজ সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:ইংরেজ রক সঙ্গীতশিল্পী
বিষয়শ্রেণী:ইংরেজ রক গিটারবাদক
বিষয়শ্রেণী:২১শ শতাব্দীর ইংরেজ সঙ্গীতশিল্পী
আইজেনস্টাট

**আইজেনস্টাট** () (, , ) অস্ট্রিয়ার বুর্গেনল্যান্ড রাজ্যের রাজধানী। ২০১২ সালের গণনা অনুযায়ী এই শহরের জনসংখ্যা ১৩,১৬৫। বিখ্যাত সঙ্গীত নির্মাতা জোসেফ হেয়ডন এই শহরের বাসিন্দা ছিলেন।
## তথ্যসূত্র

বিষয়শ্রেণী:অস্ট্রিয়ার শহর
ওয়ান নাইট অনলি

**ওয়ান নাইট ওনলি** (ইংরেজিতে: One Night Only) একটি ব্রিটিশ রক ব্যান্ড। ২০০৩ সালে যুক্তরাজ্যের নর্থ ইয়র্কশায়ারে ব্যান্ডটির উৎপত্তি।

## ইতিহাস
২০০৩ সালে ওয়ান নাইট ওনলি ব্যান্ডটি গঠিত হয়। সেসময় ব্যান্ডটির সদস্য ছিলেন মার্ক হেয়টন, ড্যানিয়েল পার্কিন, স্যাম গানার ফোর্ড এবং কাই স্মিথ। তখন অবশ্য ব্যান্ডটিতে কোন কণ্ঠশিল্পী ছিল না। পরবর্তীতে গায়ক জর্জ ক্রেইগ ব্যান্ডটিতে যুক্ত হয়। তিনি ছিলেন ফোর্ডের ভাইয়ের বন্ধু। প্রথমে ক্রেইগ ব্যান্ডটির অনুশীলনে গিটারশিল্পী হিসেবে উপস্থিত হলেও তাকে প্রস্তাব করা হয় কণ্ঠশিল্পী হবার জন্য। ব্যান্ডটি প্রথমদিকে ব্লিঙ্ক-১৮২, নিউ ফাউন্ড গ্লোরি এবং দ্য বিটল্‌স-এর গান পরিবেশনের মাধ্যমে তারা তাদের যাত্রা শুরু করে। এর কিছুকাল পরে তারা নিজেদের তৈরি করা গান পরিবেশন করতে থাকে।

এক অনুষ্ঠানে তাদেরকে গান পরিবেশনের অনুরোধ করার সময় ব্যান্ডের নাম জিজ্ঞেস করা হয়। তবে তখনো তাদের কোন নাম ছিল না। তারা তাই তৎক্ষণাৎ নাম হিসেবে ‘ওয়ান নাইট অনলি’ ব্যভার করে। কারণ অনুষ্ঠানটা রাতের বেলা হচ্ছিল এবং সাময়িকভাবে কেবল সে রাতের জন্যেই তারা নামটি নির্ধারণ করে। কিন্তু পরবর্তীতেও এই নামটিই স্থায়ী হয়ে যায়। ২০০৭ সালে ওয়ান নাইট অনলি মিলবার্ন ও দ্য পিজিওন ডিটেক্টিভ ব্যান্ড দুইটির সাথে সঙ্গীত পরিবেশন করে। ২০০৮ সালে তারা একটি ভ্রমণে বের হয় তাদের গানগুলোকে জনপ্রিয় করবার জন্যে। বিভিন্ন শহরে তারা এসময় সঙ্গীত পরিবেশন করে এবং কনসার্টে অংশ নেয়।

## ব্যান্ড সদস্য
### বর্তমান
* জর্জ ক্রেইগ – প্রধান কণ্ঠশিল্পী, গিটার
* ড্যানিয়েল পার্কিন – বেজ গিটার
* জ্যাক সেইলস – কীবোর্ড, সহযোগী কণ্ঠশিল্পী
* জেমস ক্রেইগ – ড্রামস
* জনি হাউয়ি – গিটার
### সাবেক সদস্য
* কাই স্মিথ – গিটার
* স্যাম ফোর্ড
* মার্ক হেয়টন – গিটার, সহযোগী কণ্ঠশিল্পী

## তথ্যসূত্র

## বহিঃসংযোগ
* 
* 
* 

বিষয়শ্রেণী:ব্রিটিশ রক সঙ্গীত দল
সাজুন্তি

**সাজুন্তি** (বৈজ্ঞানিক নাম: *Talicada Nyseus*) এক প্রজাতির ছোট আকারের চমকপ্রদ প্রজাপতি, যা কালো ছিটযুক্ত বা কমলা ও কালো পাড় যুক্ত সাদা বর্ণের। এরা ‘লাইসিনিডি’ পরিবারের সদস্য।

## আকার
প্রসারিত অবস্থায় সাজুন্তির ডানার মাপ ৩০-৩৫ মিলিমিটার দৈর্ঘের হয়।
## উপপ্রজাতি
ভারতে প্রাপ্ত সাজুন্তি এর উপপ্রজাতি হল- 
* *Talicada nyseus nyseus* Guérin-Méneville, 1843 – Indian Red Pierrot
* *Talicada nyseus khasiana* Swinhoe, 1893 – Khasi Red Pierrot
## বিস্তার
সাধারণত বনাঞ্চলে দেখা মেলে। এছাড়া এদের সাধারনত ভারতীয় উপমহাদেশ এবং  দক্ষিণ ও পূর্ব এশিয়াতে দেখা যায়।

## বর্ণনা
এই প্রজাপতির ওপর-পিঠ কালো বর্ণের হয় কিন্তু পিছনের ডানার ভূমিকোন সংলগ্ন অংশ লালচে কমলা। সামনের দিকের ডানা সাদা বর্ণের হয়। ডানার প্রান্তে কালো পটি থাকে যা প্রায় ডানার অর্ধেক ঢেকে রাখে। তার ওপর সাদা সাদা অনিয়তাকার ফুটকি থাকে। পিছনের ডানা সাদা হয়। তার ভেতরের  অংশের সামনের দিকে এক-তৃতীয়াংশ কালো এবং বাকী অংশ লালচে কমলা বর্ণের হয়।ডানার অবশিষ্ট অংশ সাদার ওপর কালো ছোপ দেখা যায়। এরা ওড়ে খুব ধীর গতিতে এবং একটানা বেশীদূর বা বেশিক্ষন উড়তে পারে না।  এরা খুব ফুল পছন্দ করে।

## বৈশিষ্ট্য
### ডিম
* স্ত্রী সাজুন্তি পাতার নিচের দিকে ডিম পাড়ে। ডিম সবুজ বর্ণের এবং চ্যাপ্টা চাকতির মতো দেখতে হয়। ডিমগুলির গায়ে শিরা লক্ষ্য করা যায়। 
### শূককীট
* শূককীট গুলি লম্বাটে এবং স্থূল চিঁড়ের মতো দেখতে এবং এরা ফ্যাকাশে ঘিয়ে রঙের হয়। গায়ে রোঁয়া আছে, বিশেষ করে পাশের দিকে প্রান্ত বরাবর। 
#### আহার্য উদ্ভিদ
এই শূককীট পাথরকুচি (Kalanchoe pinnata) ও তাদের সমগোত্রীয় কিছু গাছ এবং হিমসাগর (Kalanchoe laciniata) গাছের পাতার রসালো অংশ আহার করে।

### মূককীট
* মূককীট তৈরী করে গাছের পাতার ওপর বা নিচের পিঠে।

## চিত্রশালা

Image:Egg of red pierrot.jpg|সাজুন্তির ডিম
Image:Redpierror cat1.jpg|সাজুন্তির শূককীট এর দ্বিতীয় দশা
Image:Redpierror cat2.jpg|সাজুন্তির শূককীট এর তৃতীয় দশা
Image:Redpierrot pupa.jpg|সাজুন্তির মূককীট এর চতুর্থ দশা
Image:Red Pierrot (Talicada nyseus) Pupa on Bryophyllum plant..jpg|সাজুন্তির মূককীট


## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৪৩-এ বর্ণিত প্রজাপতি
শ্রী প্রীতম

**শ্রী প্রীতম** () ভারতের একজন সংগীত পরিচালক।

## সংগীত পরিচালিত চলচ্চিত্র

* *[[খিলাড়ি]]* (২০১৩)
* *[[খোকা ৪২০]]* (২০১৩)
* *[[ইডিয়ট]]* (২০১২)
* *[[বিক্রম সিংহ : দ্য লায়ন ইজ ব্যাক]]* (২০১২)

## তথ্যসূত্র

## বহিঃসংযোগ
* 
* শ্রী প্রীতম গোমোলো

বিষয়শ্রেণী:জীবিত ব্যক্তি
বিষয়শ্রেণী:বাঙালি সঙ্গীত পরিচালক
বিষয়শ্রেণী:ভারতীয় সঙ্গীতশিল্পী
বিষয়শ্রেণী:জন্মের সাল অজানা
বিষয়শ্রেণী:কলকাতার সঙ্গীতজ্ঞ
বিষয়শ্রেণী:ভারতীয় পুরুষ সুরকার
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:বাঙালি সঙ্গীতজ্ঞ
গেভিন লারসেন

**গেভিন রল্ফ লারসেন** (; জন্ম: ২৭ সেপ্টেম্বর, ১৯৬২) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বোলার হিসেবে ভূমিকা রাখেন।

ডানহাতে মিডিয়াম বোলিংয়ের পাশাপাশি ডানহাতে কার্যকরী ব্যাটিংয়েও পারদর্শিতা দেখান। মিতব্যয়ী বোলিংয়ের অপূর্ব শিল্পকলা প্রদর্শনে দক্ষ ছিলেন **গেভিন লারসেন**। দলীয় সঙ্গীদের কাছে ‘দ্য পোস্টম্যান’ ডাকনামে পরিচিতি পান। ঘরোয়া প্রথম-শ্রেণীর ক্রিকেটে ওয়েলিংটনের প্রতিনিধিত্ব করেন।

## খেলোয়াড়ী জীবন
দশ বছরের অধিক সময় আন্তর্জাতিক ক্রিকেটে সক্রিয় ছিলেন তিনি। এ সময়ে ১২১টি একদিনের আন্তর্জাতিকে অংশ নেন। ব্যতিক্রমধর্মী ওভারপিছু ৩.৭৬ রান দিয়েছেন। একদিনের আন্তর্জাতিকের নিয়মিত সদস্যরূপে ১৯৯৯ সালের ক্রিকেট বিশ্বকাপে দলকে সেমি-ফাইনালে উত্তীর্ণ করতে সহায়তা করেন। এছাড়াও তিনি আটটি টেস্টে অংশগ্রহণ করে ২৪ উইকেট দখল করেন।

নিজ শহর ওয়েলিংটনে অনুষ্ঠিত খেলায় ভারতীয় ব্যাটসম্যান শচীন তেন্ডুলকরকে আউট করে শততম ওডিআই উইকেট পান। ১৯৯৪ সালে শারজায় অনুষ্ঠিত ৬-জাতির অস্ট্রালেশিয়ান কাপে অংশ নেন। এছাড়াও তিনি দলের অধিনায়কের দায়িত্বে ছিলেন। ঐ প্রতিযোগিতায় তার দল সেমি-ফাইনালে পৌঁছেছিল।

## অবসর
তার খেলোয়াড়ী জীবনের অধিকাংশ সময় নিউজিল্যান্ডের দলীয় ম্যানেজার হিসেবে দায়িত্ব পালন করেন জন গ্রাহাম। তিনি তার ‘পোস্টম্যান’ ডাকনামের বিষয়ে বলেছেন যে, তিনি পেশাদারী মনোভাব, প্রতিযোগিতামূলক মনোভাব বজায় রেখে সর্বদাই দিয়ে গেছেন।

বর্তমানে তিনি ক্রিকেট ওয়েলিংটনের প্রধান নির্বাহী কর্মকর্তার দায়িত্ব পালন করছেন। ৮ জুলাই, ২০১৫ তারিখে নিউজিল্যান্ড ক্রিকেট দলের নির্বাচকমণ্ডলীর সদস্য হিসেবে মনোনীত হয়েছেন তিনি।

## তথ্যসূত্র

## আরও দেখুন
* লি জার্মন
* মার্ক বার্জেস
* নিউজিল্যান্ড জাতীয় ক্রিকেট দলের অধিনায়কদের তালিকা

## বহিঃসংযোগ
* 
* 

বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট অধিনায়ক
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:নিউজিল্যান্ডীয় ক্রিকেট ধারাভাষ্যকার
বিষয়শ্রেণী:ওয়েলিংটন সিটি থেকে আগত ক্রিকেটার
বিষয়শ্রেণী:নর্থ আইল্যান্ডের ক্রিকেটার
লাতিন আমেরিকার সংগীত

থাম্ব|সঙ্গীতের তালে তালে নাচ পরিবেশন করছেন দুজন লাতিন আমেরিকান
**লাতিন আমেরিকার সঙ্গীত** বলতে লাতিন আমেরিকা, অর্থাৎ আমেরিকার রোমান্স-ভাষাভাষী দেশ ও অঞ্চলসমূহ এবং মার্কিন যুক্তরাষ্ট্রের ক্যারিবিয় দক্ষিণ অঞ্চল থেকে উদ্ভূত সঙ্গীতকে বোঝায়। লাতিন আমেরিকান সঙ্গীত এছাড়াও ক্রীতদাসদের থেকে আগত আফ্রিকান সঙ্গীতের অন্তর্ভুক্ত, যারা ইউরোপের ঔপনিবেশিকদের কাছ থেকে আমেরিকায় স্থানান্তরিত হয়েছিল সেইসাথে আমেরিকার আদিবাসীদের থেকে প্রাপ্ত সঙ্গীত।

## তথ্যসূত্র

## আরও পড়ুন
*
*
* Sévigny, Jean-Pierre. *Sierra Norteña: the Influence of Latin Music on the French-Canadian Popular Song and Dance Scene, Especially as Reflected in the Career of Alys Robi and the Pedagogy of Maurice Lacasse-Morenoff*. Montréal: Productions Juke-Box, 1994. 13 p. *N.B*. Published text of a paper prepared for, and presented on, on 12 March 1994, the conference, *Popular Music Music & Identity* (Montréal, Qué., 12–13 March 1994), under the auspices of the Canadian Branch of the International Association for the Study of Popular Music.
*, cited in Nettl, p.&nbsp;163.
*Boieras, Gabriel.; Cattani, Luciana. Maravilhas do Brasil: festas populares. Escrituras Editora, 2006. pp.&nbsp;108. 
* Mularski, Jedrek. *Music, Politics, and Nationalism in Latin America: Chile During the Cold War Era*. Cambria Press, 2014. .

## বহিঃসংযোগ
*Latin American Music on the Open Directory Project
*South American Music and Culture Magazine
*Diaz-Ayala Cuban and Latin American Music Collection 
*The Strachwitz Frontera Collection of Mexican and Mexican American Recordings


বিষয়শ্রেণী:সঙ্গীতের লাতিন আমেরিকান শৈলী
বিষয়শ্রেণী:স্প্যানিশ ভাষার গান
বিষয়শ্রেণী:লুসোপোন সঙ্গীত
বিষয়শ্রেণী:ফ্রাঙ্কোফোন সঙ্গীত
সৈয়দ জয়নুল আবেদীন

**সৈয়দ জয়নুল আবেদীন** হলেন খাজা মঈনুদ্দিন চিস্তি (খাজা গরীব নেওয়াজ) কর্তৃক প্রতিষ্ঠিত আজমীর শরীফ দরগাহের **দিওয়ান** (তরীকার প্রধান)।   দরগাহ খাজা সাহেব এ্যাক্ট ১৯৫৫ মোতাবেক তিনি হলেন খাজা গরীব নেওয়াজের উত্তরাধিকারী।  এছাড়াও তিনি আজমীর শরীফের        দরগাহ দিওয়ান,  উত্তরাধিকারী, সাজ্জাদানশীন বা চিস্তিয়া সুফি তরীকার প্রধান,  গদীনশীন, পীর এবং শায়েখুল মাশায়েখ দিওয়ান সৈয়দ জয়নুল আবেদীন আলী খান সাহেব নামে সুপরিচিত। 

## বংশ
তিনি খাজা মঈনুদ্দিন চিস্তির ২২ তম প্রত্যক্ষ বংশধর। ইন্ডিয়ান এ্যাপেক্স কোটের ঘাষণা মোতাবেক আজমির শরীফ দরগাহে যত নজরানা বা উপটৌকন জমা পড়ে তিনি তার ৫০শাতাংশের হক্বদার।

## পরিবার
সৈয়দ জয়নুল আবেদীন হলেন খাজা মঈনুদ্দিন চিশতীর ২২ তম প্রজন্ম / প্রপৌত্র হিসাবে সরাসরি পরিবারের বংশধর, ভারতের সর্বোচ্চ আদালত এবং দরগাহ খাজা সাহেব আইন ১৯৫৫ সালে এর বিধান অনুসারে আইনী কর্তৃপক্ষ। 

## কার্যক্রম
তিনি সাধারণত সমগ্র ভারত এবং বিশ্বের বিভিন্ন দেশে অবস্থিত মাজার সমূহ   এবং বিবিধ স্থানে জনসাধারণের উদ্দেশ্যে ধর্মীয় ও রাজনৈতিক বিষয়ে প্রকাশ্যে বক্তব্য দিয়ে থাকেন। ভারতের রাজনৈতিক দল শীবসেনার প্রধান উদ্দাভ ত্যাক্কেরায় বলেন, তিনি স্বীয় অবদানের জন্য অবশ্যই ভারত রত্ন পদকে ভূষীত হওয়ার যোগ্য।,
## আরও দেখুন
* সুফিবাদ
* আব্দুল কাদের জিলানী
* মইনুদ্দিন চিশতী
* ইবনুল আরাবী

## তথ্যসূত্র

বিষয়শ্রেণী:সুফিবাদ
বিষয়শ্রেণী:ভারতীয় সুফি
বিষয়শ্রেণী:চিশতী
বিষয়শ্রেণী:ভারতীয় দরগাহ
বিষয়শ্রেণী:ভারতের সুফি মাজার
রাণীগাঁও ইউনিয়ন

**রাণীগাঁও ইউনিয়ন** বাংলাদেশের হবিগঞ্জ জেলার একটি প্রশাসনিক এলাকা।

## অবস্থান ও আয়তন
এই ইউনিয়নের আয়তন ৫৬.৭০ বর্গ কি.মি.। এখানকার প্রধান নদীর নাম করাঙ্গী নদী।

## ইতিহাস

এই ইউনিয়নের ইতিহাস সম্পর্কে বিস্তারিত কিছু জানা যায় না, তবে ধারণা করা হয় ব্রিটিশ আমলে কিছু স্থানীয় অধিবাসী আশেপাশের জঙ্গল পরিষ্কার করে তুলনামূলক সমতল জায়গায় বসতির পত্তন করেন এবং আস্তে আস্তে এটি একটি বড় জনবসতি হিসেবে প্রতিষ্ঠিত হয়।

## প্রশাসনিক বিন্যাস
৫ টি মৌজা নিয়ে গঠিত এই ইউনিয়টিতে গ্রামের সংখ্যা ৪৩ টিঃ
* মৌজা - নিয়াজপুর, রাণীগাঁও, মিরাশী, পারকুল ও গাভীগাঁও
* গ্রাম - পীরেরগাও, গাভীগাও, চাটপাড়া, বিরামপুর, গাজীগঞ্জ, আবদুল্লাপুর,পারকুল, বরজুষ, মিরাশী, কালেঙ্গা, আছিপুর, আতিকপুর, পাচগাতিয়া, পাচারগাও, তেলিমারা, হরিনমারা, হাজিপুর, বিশ্রাবন, ফরিদপুর, হাকাজুড়া, মনিপুর, তারাশুল, জীবধরছড়া, শাহাপুর, কালিকাপুর, ইসলামপুর, কাউয়াতিতা, আব্দুর রহিমপুর, হরিশংকরপুর, রাণীগাও, রাজাকুনা, তাহেরপুর, বরইউড়া, বাগুলা, হবিবউল্লা, আঠালিয়া, নাছিমাবাদ, কমলপুর এবং তাহিরপুর।

বর্তমান ইউনিয়ন পরিষদের সদস্যগণ শপথ গ্রহণ করে ২০২২ সালের জানুয়ারি মাসে।

## জনসংখ্যা উপাত্ত
২০১১ সালের আদম শুমারি অনুযায়ী এই ইউনিয়নের লোক সংখ্যা ৪১২২৬ জন (প্রায়)।

## শিক্ষা
এখানকার শিক্ষার হার ৫৩ %। এখানে মোট শিক্ষা প্রতিষ্ঠানের সংখ্যা নিম্নরূপ:
* সরকারী প্রাথমিক বিদ্যালয় - ১২টি,
* বে-সরকারী রেজিস্টার্ড প্রাথমিক বিদ্যালয় - ১৪টি,
* উচ্চ বিদ্যালয় - ৩ টি,
* মাদ্রাসা - ২টি।
* কলেজ- ১টি।

## অন্যান্য স্থাপনা

* করাঙ্গী নদীর উপর ব্রীজ 
* রাণীগাঁও মাসুদ চৌধুরী উচ্চ বিদ্যালয় 
* পাচারগাঁও হাফিজীয়া মাদ্রাসা ও ঈদগাহ

## কৃষি

* প্রধান ফসলঃ ধান, চা, শীতকালীন শাক-সবজি 
* সেচ প্রকল্পঃ ১ টি, করাঙ্গী পানি বন্টন সমবায় সমিতি

## অর্থনীতি
* হাট/বাজার সংখ্যা - ৬টি।

প্রধান বাজারটি রাণীগাঁও ইউনিয়ন অফিসের পাশে অবস্থিত।

## কৃতি ব্যক্তিত্ত্ব
* হেমাঙ্গ বিশ্বাস - প্রখ্যাত সঙ্গীতাজ্ঞ।
* মেজর জেনারেল (অবঃ) চিত্তরঞ্জন দত্ত - মুক্তিযুদ্ধের সেক্টর কমান্ডার।
* রাহিকুল ইসলাম চৌধুরী - বিশিষ্ট সমাজকর্মী

## বিবিধ
* ঐতিহাসিক / পর্যটন স্থান - গ্রীণল্যাণ্ড পার্ক,পারকুল চা বাগান,খোয়াই নদীর পাড়, শ্রী-বাড়ি চা বাগান, রেমা-কালেঙ্গা বন্যপ্রাণী অভয়ারণ্য।

## আরও দেখুন

## তথ্যসূত্র

## বহিঃসংযোগ
* রাণীগাঁও ইউনিয়ন - জাতীয় তথ্য বাতায়ন।

বিষয়শ্রেণী:চুনারুঘাট উপজেলার ইউনিয়ন
শ্যামানন্দ সেন

**শ্যামানন্দ সেন** (১৯০১ - ২৫শে জুন ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা **সাধনা সমিতি**র বিশিষ্ট কর্মী ছিলেন। তিনি দীর্ঘ ২০ বছর ব্রিটিশ রাজের কারাদণ্ড এবং নানা নির্যাতন ভোগ করেন।

## জন্ম
শ্যামানন্দ সেনের জন্ম মুন্সীগঞ্জ জেলার বজ্রযোগিনী গ্রামে। তার পিতার নাম নৃপেন্দ্রনাথ সেন।

## বিপ্লবী কর্মকাণ্ড
মাত্র ১২ বছর বয়সে বিপ্লবী যুগান্তর দলে যোগ দেন এবং ময়মনসিংহের প্রথম সারির নেতাদের ঘনিষ্ঠতায় আসেন। বাঘা যতীনের নেতৃত্বে পরিচালিত বালেশ্বর যুদ্ধ সংঘটনের পর নেতারা আত্মগোপন করলে তাদের মধ্যে যোগাযোগ রক্ষার দায়িত্বভার সেই কিশোর বয়সেই তিনি বিশ্বস্ততার সংগে পালন করেন। ১৯১৭ সালে ভারত-রক্ষা আইনে গ্রেপ্তার হয়ে দুবছর পর ছাড়া পান। ময়মনসিংহে কংগ্রেস-সংগঠন তথা বৈপ্লবিক কর্মকেন্দ্র সংগঠনে সুরেন্দ্রমোহন ঘোষের ঘনিষ্ঠতম কর্মী হিসেবে কাজ করেছেন। ১৯২৪-২৭, ১৯৩১-৩৮, ১৯৪১-৪৬ সাল পর্যন্ত কারারুদ্ধ ছিলেন। যুগান্তর দলের সংগঠক এবং বিভিন্ন পর্যায়ের কংগ্রেসি আন্দোলনে, স্বরাজ পার্টির গঠনে, চৌকিদারি ট্যাক্স আন্দোলনে, তারকেশ্বর সত্যাগ্রহে সক্রিয় অংশগ্রহণ করেছেন।

## সাধনা সমিতির অন্যান্য সদস্যবৃন্দ
শ্যামানন্দ সেন ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।

## তথ্যসূত্র

 

বিষয়শ্রেণী:১৯০১-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮০-এ মৃত্যু
বিষয়শ্রেণী:ঢাকার বিপ্লবী
বিষয়শ্রেণী:মুন্সীগঞ্জের বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:অনুশীলন সমিতি
বিষয়শ্রেণী:বাঙালি বিপ্লবী
১০ কোটির অধিক সক্রিয় ব্যবহারকারীসহ ভার্চুয়াল সম্প্রদায়ের তালিকা

থাম্ব|উপরোক্ত ছবিটিতে শায়িত অক্ষে বিভিন্ন ওয়েবসাইট বা অ্যাপ এর নাম উল্লিখিত এবং লম্ব অক্ষে সেই ওয়েবসাইট তথা অ্যাপগুলির ( শেষে গোটা ইন্টারনেট এর) মাসিক ব্যাবহারকারীর সংখ্যা (১ মিলিয়ন = ১০ লক্ষ) উল্লেখ করা রয়েছে। এই ছবির দ্বারা দেখা যাচ্ছে যে গোটা ইন্টারনেট এর (সমস্ত অ্যাপ মিলিয়ে) মাসিক ব্যাবহারকারীর সংখ্যা ৪০০ কোটি ছাড়িয়েছে।
এটি ১০০০ লাখ বা ১০ কোটি ব্যবহারকারী সমৃদ্ধ অনলাইন সম্প্রদায় সাইটসমূহের তালিকা। প্রতিদিন এসব সাইটে নতুন ব্যবহারকারীর সংখ্যা বাড়ছে। বিগত কয়েক বছরে ইন্টানেট ব্যবহারকারীর সংখ্যা ১৯৯৫ সালের তুলনায় একশত গুণ বেড়ে গেছে।
## তালিকা

টীকাঃ যারা মাসে অন্তত একবার উক্ত সাইটে প্রবেশ করেছেন তাদেরকে নিয়মিত ব্যবহারকারী হিসেবে গণণা করা হয়েছে।

## আরো দেখুন
* সামাজিক যোগাযোগ সাইটসমূহের তালিকা

## তথ্যসূত্র

বিষয়শ্রেণী:সামাজিক সফটওয়্যার
বিষয়শ্রেণী:সমাজে প্রযুক্তি
বিষয়শ্রেণী:ভার্চুয়াল সম্প্রদায়
বিষয়শ্রেণী:ইন্টারনেট সম্পর্কিত তালিকা
বিষয়শ্রেণী:সামাজিক তথ্য প্রক্রিয়াজাতকরণ
বিষয়শ্রেণী:সামাজিক নেটওয়ার্ক
বিষয়শ্রেণী:ইন্টারনেট
বিষয়শ্রেণী:সামাজিক যোগাযোগ মাধ্যম
বিষয়শ্রেণী:সম্প্রদায় গঠন
বিনোদচন্দ্র চক্রবর্তী

**বিনোদচন্দ্র চক্রবর্তী** (১৯০৯ — ২৫ এপ্রিল, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা **সাধনা সমিতি**র বিশিষ্ট কর্মী ছিলেন। তিনি দীর্ঘ ১৬ বছর ব্রিটিশ রাজের কারাদণ্ড ভোগ করেন এবং জেলে অনশন করেন ২৬ দিন।

## জন্ম
বিনোদচন্দ্র চক্রবর্তীর জন্ম ময়মনসিংহ জেলায়।

## বিপ্লবী কর্মকাণ্ড
বিনোদচন্দ্র চক্রবর্তী অল্প বয়সেই বিপ্লবী যুগান্তর দলে যোগ দেন। পরে দেশবন্ধু চিত্তরঞ্জন দাশ ও নেতাজী সুভাষচন্দ্র বসুর ঘনিষ্ঠ সহযোগে দেশের কাজে অনেকবার কারাবরণ করেন। অবিভক্ত বাংলার আইনসভার সদস্য এবং বহুদিন নিখিল ভারত কংগ্রেস কমিটির সদস্য ছিলেন। দেশভাগের পর পূর্ব পাকিস্তানে তাকে কয়েক বছর বন্দিজীবন কাটাতে হয়েছিল। মুক্তিলাভের পর পাকিস্তান গণপরিষদের সদস্য হন। কলকাতা সংগ্রামী বিপ্লবী সমিতির সভাপতি ছিলেন।

## সাধনা সমিতির অন্যান্য সদস্যবৃন্দ
বিনোদচন্দ্র চক্রবর্তী ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।

## তথ্যসূত্র

 

বিষয়শ্রেণী:১৯০৯-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:ময়মনসিংহের বিপ্লবী
বিষয়শ্রেণী:বাঙালি বিপ্লবী
ইউনাইটেড সুগার মিলস লিমিটেড

**ইউনাইটেড সুগার মিলস লিমিটেড** বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি *ফ্রেশ সুগার* (Fresh Sugar) নামে প্রচলিত।

## অবস্থান
বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার সোনারগাঁওয়ের মেঘনা ঘাট এলাকায় এই শিল্প কমপ্লেক্সটি অবস্থিত।

## ইতিহাস
২০০৫ সালে এই শিল্প প্রতিষ্ঠানটি স্থাপিত হয়।

## অবকাঠামো
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।

## উৎপাদন ক্ষমতা
এই মিলটি আমদানীকৃত র' সুগার থেকে দৈনিক ২,৫০০ মে. টন এবং বার্ষিক ৭,৫০,০০০ মেট্রিক টন পরিশোধিত চিনি উৎপাদনে সক্ষম।

## উৎপাদিত পণ্য
ইউনাইটেড সুগার মিলস বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ২১ শতাংশ এককভাবে পূর্ণ করে।

## আরও দেখুন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* ইউনাইটেড সুগার মিলস লিমিটেড -এর ওয়েব সাইট।
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:২০০৫-এ প্রতিষ্ঠিত কোম্পানি
বিষয়শ্রেণী:বাংলাদেশের চিনিকল
বিষয়শ্রেণী:নারায়ণগঞ্জ জেলা
চেস্কে বুদেজোভিসে

**চেস্কে বুদেজোভিসে** (;  বা *Böhmisch Budweis*; বা ইংরেজিতে **Budweis**-ও বলা হয়) চেক প্রজাতন্ত্রে অবস্থিত একটি সংবিধিবদ্ধ শহর (Statutory city)। দক্ষিণ বোহেমিয় অঞ্চলের বৃহত্তম এবং এই অঞ্চলের রাজনৈতিক এবং অর্থনৈতিক রাজধানী এই শহরে চেস্কে বুদেজোভিসের রোমান ক্যাথলিক ডাইওসিজ, দক্ষিণ বোহেমিয়া বিশ্ববিদ্যালয় এবং দ্য একাডেমি অব সায়েন্স প্রভৃতি স্থাপনার অবস্থান রয়েছে। শহরটি ভিটাভা নদীর একটি উপত্যকার কেন্দ্রের সাথে মালসের সঙ্গমস্থলে অবস্থিত।

চেস্কে বুদেজোভিসে বোহেমিয়ার ঐতিহাসিকভাবে গুরুত্বপূর্ণ প্রদেশে অবস্থিত। অনেকেই এর সাথে মোরাভেস্কে বুদেজোভিসেকে মিলিয়ে ফেলেন, যা কিনা মোরাভিয়াতে অবস্থিত।

## আন্তর্জাতিক সম্পর্ক

### যমজ শহর - সিস্টার সিটি
নিম্নোক্ত শহরসমূহকে চেস্কে বুদেজোভিসে'র যমজ বলা হয়ঃ

## তথ্যসূত্র
;টীকা

## বহিঃসংযোগ

*  
*  
*চেস্কে বুদেজোভিসে'তে ভার্চুয়াল ভ্রমণ
*দক্ষিণ বোহেমিয়া বিশ্ববিদ্যালয়
*চেস্কে বুদেজোভিসে অঞ্চল
*চেস্কে বুদেজোভিসে – ভ্রমণ, সাধারণ তথ্য, হোটেল
*চেস্কে বুদেজোভিসে – ভ্রমণ, সাধারণ তথ্য, বাসস্থান
*"চেক সেন্ট্রাল": হ্যাসেক উপন্যাসকে উৎসর্গীকৃত উপন্যাস
*চেক প্রজাতন্ত্রের অফিসিয়াল ওয়েবসাইটে চেস্কে বুদেজোভিসে
* ভার্চুয়াল শো

বিষয়শ্রেণী:চেক প্রজাতন্ত্রের শহর ও নগর
বিষয়শ্রেণী:চেস্কে বুদেজোভিসে প্রদেশ
বিষয়শ্রেণী:চেস্কে বুদেজোভিসে
বিষয়শ্রেণী:চেক প্রজাতন্ত্রের শহর
সঞ্জীবচন্দ্র রায়

**সঞ্জীবচন্দ্র রায়** (আশ্বিন, ১২৯৫ - ভাদ্র, ১৩২৩ বংগাব্দ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।শহীদ তিনি ময়মনসিংহের বিপ্লবী সংস্থা **সাধনা সমিতি**র বিশিষ্ট কর্মী ছিলেন। তিনি দীর্ঘদিন ব্রিটিশ রাজের কারাদণ্ড এবং নানা নির্যাতন ভোগ করেন।

## জন্ম
সঞ্জীবচন্দ্র রায়ের জন্ম কিশোরগঞ্জ জেলার কায়স্থপল্লিতে।

## বিপ্লবী কর্মকাণ্ড
সঞ্জীবচন্দ্র রায় অল্প বছর বয়সে গুপ্ত বিপ্লবী দলে যোগ দেন। এপ্রিল, ১৯১৬ সালে গোপনে থাকাকালে পুলিস তাকে স্বগৃহে না পেয়ে অনুসন্ধান চালায় এবং শহর থেকে দূরে রিভলভার ও গুলিসহ গ্রেপ্তার করে। ১৩ জুলাই, ১৯১৬ সালে বিচারে ২ বছর তার সশ্রম কারাদণ্ড হয়। কারাগারে প্রচণ্ড নির্যাতনের ফলে তার মৃত্যু ঘটে।

## সাধনা সমিতির অন্যান্য সদস্যবৃন্দ
সঞ্জীবচন্দ্র রায় ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।

## তথ্যসূত্র

 

বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:পূর্ববঙ্গে জন্ম
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ময়মনসিংহের বিপ্লবী
বিষয়শ্রেণী:অনুশীলন সমিতি
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতা কর্মী
নগেন্দ্রশেখর চক্রবর্তী

সর্দার **নগেন্দ্রশেখর চক্রবর্তী** (১৫ জুলাই, ১৮৯৩ - ৮ মার্চ, ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।

## জন্ম, শৈশব ও শিক্ষা
নগেন্দ্রশেখর চক্রবর্তীর জন্ম শরীয়তপুর জেলার গোসাইরহাট উপজেলার দাসেরজঙ্গল গ্রামে। তার পিতার নাম প্রসন্নকুমার চক্রবর্তী। তার পিতামহ ঈশ্বরচন্দ্র চক্রবর্তীর স্বদেশী গ্রহণ ও বিলেতি বর্জন তাকে শৈশবেই আকৃষ্ট করে। ১৩ বছর বয়সে বিলেতী লবণের দোকানে পিকেটিং করে বেত্রদণ্ডে দণ্ডিত হন। তিনি ময়মনসিংহ সিটি স্কুলের ছাত্র থাকাকালে অনুশীলন সমিতি ও হেমেন্দ্রকিশোর আচার্য চৌধুরীর ময়মনসিংহের বিপ্লবী সংস্থা **সাধনা সমিতি**র কার্যাবলীর সংগে যুক্ত হন।

## বিপ্লবী কর্মকাণ্ড
১৯১৫ সালের পরে একসময় যাদুগোপাল মুখোপাধ্যায় ও অন্যান্য কয়েকজন সহকর্মীর সংগে চীনের কাছ থেকে অর্থ প্রাপ্তির সম্ভাবনায় পর্বতসঙ্কুল সীমান্ত অঞ্চলে অশেষ ক্লেশে ২-৩ বছর কাটান। ১৯১৮ সালে দেশে ফেরার পর কিছুদিন জেলে অন্তরীণ থাকেন। ১৯২১ সালে গান্ধীজীর অসহযোগ আন্দোলনে যোগ দিয়ে কারাবরণ করেন। দেশবন্ধু চিত্তরঞ্জন দাশের আহ্বানে তারকেশ্বর ও নাগপুর সত্যাগ্রহে সক্রিয় ছিলেন। ১৯২৪-২৮ পর্যন্ত কারারুদ্ধ থাকেন। মুক্তিলাভের পর আবার বিপ্লবী আন্দোলন সংগঠনে মন দেন। এইসময় জ্ঞানাঞ্জন নিয়োগীর সংগে গ্রামাঞ্চলে ম্যাজিক লণ্ঠনে স্লাইড সহযোগে গ্রামবাসীদের স্বদেশীয়ানায় উদ্বুদ্ধ করেন। ১৯৩০ সালে চট্টগ্রাম অস্ত্রাগার আক্রমণের ঘটনার পর ময়মনসিংহে ধরা পড়ে ১৯৩৮ সালে ছাড়া পান। ১৯৪২ সালের আন্দোলনে আবার ধৃত হয়ে স্বাধীনতার আগ পর্যন্ত আটক থাকেন। কর্মী গঠনে ও কর্মী সংগ্রহে বিশেষ দক্ষ ছিলেন। ময়মনসিংহের বিপ্লবী মেয়েদের তিনিই সংগঠিত করেন। **বিপ্লবী নিকেতন** প্রতিষ্ঠায় অন্যতম উদ্যোক্তা ছিলেন।

## সাধনা সমিতির অন্যান্য সদস্যবৃন্দ
নগেন্দ্রশেখর চক্রবর্তী ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, ও দ্বিজেন্দ্র চৌধুরী ননী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।

## তথ্যসূত্র

বিষয়শ্রেণী:১৮৯৩-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮০-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:শরীয়তপুর জেলার ব্যক্তি
বিষয়শ্রেণী:অনুশীলন সমিতি
ধরণীধর চৌধুরী

**ধরনীধর চৌধুরী** (? - ২৪ ডিসেম্বর, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি বীরভূম ষড়যন্ত্র মামলায় দণ্ডিত হন। কারাগারে অমানুষিক অত্যাচারে তার মৃত্যু ঘটে।

## তথ্যসূত্র

বিষয়শ্রেণী:১৯৩৭-এ মৃত্যু
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বীরভূম জেলার ব্যক্তি
রামেশ্বর বেরা

**রামেশ্বর বেরা** (১৮৯৭ - ২৯ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে যোগদান করেন এবং শঙ্করারা ব্রিজ পুলিস স্টেশন আক্রমণকালে সামরিক প্রহরীর গুলিতে আহত হয়ে ঐদিনই মারা যান।

## সেদিনের ঘটনা
রামেশ্বর বেরাকে মৃত ভেবে পুলিস তাকে থানার পাসে ফেলে রাখে। কিছুক্ষণ পর জ্ঞান ফিরে আসলে তিনি তমলুক থানার বারান্দায় উঠে যান এবং যন্ত্রণা ভুলে চিৎকার করে বলে, "অজয়দাকে বলো, আমি থানা দখল করেছি"। কিছুক্ষণ পর সেখানেই তার মৃত্যু হয়।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:১৯৪২-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:মেদিনীপুরের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতার বিপ্লবী আন্দোলন
রজত ভূষণ দত্ত

**রজত ভূষণ দত্ত** বা **রজত দত্ত** (৭ মে, ১৯০৮ - ৭ নভেম্বর, ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিপ্লবী, স্বাধীনতা সংগ্রামী ও সমাজসেবী। তিনি বহু বছর আন্দামান কারাগারে বন্দি ছিলেন।

## জন্ম ও শিক্ষাজীবন
রজত ভূষণ দত্তের জন্ম বীরভূমের আহমাদপুরে ১৯০৮ সালে। তিনি কমর কিংকর মুখোপাধ্যায়ের (প্রণব মুখোপাধ্যায়ের পিতা)  সাথে আন্দামানে ১২ বছর বন্দি ছিলেন।

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:বীরভূমের বিপ্লবী ও রাজনীতিবিদ
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
রজনীকান্ত ঘোষ

**রজনীকান্ত ঘোষ** (? - ২৭ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে যোগদান করেন। ২৭ সেপ্টেম্বর তারিখে তিনি পুলিস গুলিতে আহত হয়ে ঐদিনই মারা যান।

আগস্ট আন্দোলন পর্বে কাঁথি মহকুমা মুক্তি বাহিনীর সর্বাধিনায়ক বলাইলাল দাস মহাপাত্রের নেতৃত্বে বেলবনীতে গোপনে এক কর্মী শিবির পরিচালিত হয়। ২৭ সেপ্টেম্বর অনেক গ্রামবাসী জমায়েত হয় এবং পুলিস হামলা চালায়। ফলে পুলিসের সাথে গ্রামবাসীর সংঘর্ষ ঘটে। এর ফলে পুলিস গুলি চালালে রজনীসহ দশ জন শহীদ হন।

## তথ্যসূত্র

বিষয়শ্রেণী:১৯৪২-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:মেদিনীপুরের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:কলকাতার বিপ্লবী
কিশোরীলাল রায় চৌধুরী

**কিশোরীলাল রায় চৌধুরী** বা **কিশোরীলাল রায়** (১৯ নভেম্বর, ১৮৪৮ - ৩ জুলাই, ১৯২৫) ছিলেন শিক্ষানুরাগী জমিদার। নিজে উচ্চশিক্ষিত না হলেও শিক্ষাবিস্তারে কাজ করেছেন। তিনি ১৮৮৪ সালের ৪ জুলাই তার পিতার নামে জগন্নাথ কলেজ প্রতিষ্ঠা করেন, যা বর্তমান জগন্নাথ বিশ্ববিদ্যালয় নামে পরিচিতি। তিনি ঢাকায় বাংলা বাজারে ১৮৮৭ সালে তার নিজ নামে কিশোরীলাল জুবিলী হাইস্কুল প্রতিষ্ঠা করেন। তিনি ঢাকা বিশ্ববিদ্যালয়ের ধর্মীয় সংখ্যালঘুদের জন্য জগন্নাথ হল স্থাপন করেন। নাট্য চর্চার উন্নতির জন্য মালঞ্চ নামে ঢাকাতে তিনি একটি রঙ্গমঞ্চ গড়ে তোলেন। সেই রঙ্গমঞ্চটি বর্তমানে লায়ন্স সিনেমা নামে পরিচিত। বালিয়াটিতে তিনি একটি দাতব্য চিকিৎসালয় স্থাপন করেন যা অদ্যাবধি সরকারী নিয়ন্ত্রণে পরিচালিত হচ্ছে।

## জন্ম ও মৃত্যু
কিশোরীলাল রায় চৌধুরীর জন্ম মানিকগঞ্জ জেলার সাটুরিয়া উপজেলার বালিয়াটি জমিদার পরিবারের প্রখ্যাত পশ্চিম বাড়ীতে। ১৯২৫ সালের ৩ জুলাই বাবু কিশোরীলাল রায় চৌধুরী পরলোকগমন করেন।

## তথ্যসূত্র

বিষয়শ্রেণী:১৮৪৮-এ জন্ম
বিষয়শ্রেণী:১৯২৫-এ মৃত্যু
বিষয়শ্রেণী:মানিকগঞ্জের ব্যক্তিত্ব
বিষয়শ্রেণী:বাঙালি জমিদার
বিষয়শ্রেণী:বাংলাদেশের বিদ্যালয় ও মহাবিদ্যালয়ের প্রতিষ্ঠাতা